cyanic-selkie/wikianc huggingface dataset:
IOS 5
היסטוריה
ה-iPhone 4S מגיע עם ה-iOS 5 מותקן מראש, אבל יחידות גדולות נדרשות לעדכון דרך ה-iTunes. עם זאת, כאשר העדכון הראשון שוחרר, משתמשים רבים קיבלו הודעות שגיאה במהלך הניסיון להוריד אותו, ואחרים קיבלו אזהרות בדבר אי יכולתם לשחזר את הגדרות המכשיר שלהם. קיימת טענה לפיה השרתים של אפל פשוט לא היו מסוגלים לעמוד בקצב הביקוש, וזה מה שגרם לכמחצית מהבקשות הראשוניות לעדכון להיכשל.
iCloud
השירות של אפל מבוסס הענן, ה-iCloud, הפך לזמין לראשונה עם ה-iOS 5. תכונה חדשה זו מאפשרת למשתמשים לסנכרן את המוזיקה שלהם, תמונות, סרטי וידאו ועוד, המאוכסנים על גבי כל מכשירי האפל שלהם שעליהם יש שירות זה. כל משתמש מקבל 5 ג'יגה בייט של שטח אחסון בחינם, אבל מותר לסנכרן כמויות בלתי מוגבלות של מוזיקה, יישומים, ספרים ותמונות.
אפליקציות בסיסיות חדשות
ה-iMessage, שירות מובנה בתוך אפליקציית ההודעות, המאפשר לכל אחד שיש בבעלותו מכשיר iOS לשלוח הודעות טקסט לכל אדם אחר שיש לו מכשיר עם iOS 5. המסרים מתקבלים בכל המכשירים של האדם המחוברים לרשת אלחוטית. תכונה זו גם מאפשרת למשתמשי iPhone לשלוח הודעות טקסט למכשירי iOS שאין באפשרותם לקלוט ולדבר ברשת סלולרית, לדוגמה, ה-iPod והאייפד. לפני iOS 5, הודעות היו זמינות רק עם SMS ו-MMS ב-iPhone, אך iOS 5 הביאה אותו להתכתבות עם אנשים בעלי מכשיר ה-iPod ו-iPad.
התזכורות (באנגלית: Reminders) מאפשרות למשתמשים ליצור רשימות של משימות עם התרעות שיכולות להיות תאריך מסוים או מיקום מסוים. כלומר, ברשות המשתמש לבחור בהתרעה שתקבע לצלצל בזמן מסוים, או כאשר הוא יוצא או נכנס למקום מסוים.
דוכן העיתונים (באנגלית: Newsstand) אינו פועל כיישום, אלא כתיקייה מיוחדת. על פי בחירת המשתמש, ימצאו סמלים עבור כל כתבי העת, העיתונים והמגזינים אליהם מנוי המשתמש בתוך דוכן העדכונים. נושאים חדשים ניתן להוריד אוטומטית בה-App Store.
תכונות נוספות
ה-iOS 5 נותנת למכשירים את היכולת להסתנכרן עם iTunes באופן אלחוטי, ללא צורך בחיבור למחשב. אקטיבציה של מכשירים ועדכוני גרסה יכולים גם כן להיעשות דרך רשת אלחוטית בפעם הראשונה. ה-5 iOS שילבה אינטגרציה עם טוויטר. משתמשים יכולים להיכנס לטוויטר ישירות מתפריט ההגדרות. תמונות ניתן לצייץ ישירות מאפליקצית התמונות או המצלמה, ומשתמשים יכולים גם לצייץ מהספארי, יוטיוב והיישומים של גוגל מפות.
iOS 5 מאפשרת להיכנס אל יישום המצלמה בקלות היישר ממסך הנעילה בפעם הראשונה. על ידי החלקה על סמל המצלמה במסך נעילה, משתמשים יכולים לעבור ישירות למצלמה, ללא צורך לפתוח את המכשיר או להכניס את הסיסמה שלהם. למטרות אבטחה, שיטה זו של גישה למצלמה מאפשרת רק גישה לאפליקצית המצלמה, ולא לתכונות אחרות במכשיר. iOS 5.0 המקורית שכללה את כפתור המצלמה ואת האבטחה על ידי כך שיש ללחוץ פעמיים על כפתור הבית כדי שהסמל יופיע. עם זאת, iOS 5.1 שינתה את הדבר בכך שכפתור המצלמה קיים כל הזמן ויש רק להחליק אותו כלפי מעלה כדי להיכנס אל תוך המצלמה.
ההתראות התחדשו ב-iOS 5 גם כן. במקום שהתרעות תהיינה על המסך וכל מה שקרה באותו הזמן יפסק עד לאישור, הן מופיעות בבאנר בחלקו העליון של המסך. את ההתרעות האחרונות גם ניתן לראות על ידי החלקת האצבע מהחלק העליון של המסך כלפי מטה ופתיחת מרכז העדכונים. משתמשים שמעדיפים את מערכת ההתרעות הישנה יכולים לשנות את המצב על ידי בחירת האפשרות המתאימה בתפריט ההגדרות.
תקלות
אפל אישרה כי לכמה באגים בחיי סוללה היו השפעה רעה על חיי הסוללה ב-iOS 5. היא ניסתה לתקן אותם עם גרסת ה-iOS 5.0.1, אך הבעיה עדיין נשארה.
ההשקה של עדכון ה-iOS 5 ב-12 באוקטובר 2011 (כללה גם את השקת ה-iOS 5.0.1 ששוחרר ב-10 בנובמבר 2011), הובילה משתמשים רבים לדווח על הבאג הגדול הגורם למכשיר לאבד גישה לאינטרנט אלחוטי. בעיה זו נפתרה כביכול עם שחרורה של גרסת ה-iOS 5.1.1.
חלק מהמשתמשים של ה-iPhone 4S והאייפד דיווחו על בעיה עם כרטיס ה-SIM במהדורה הראשונית של iOS 5, ואף על פי שאפל ניסתה לפתור בעיות אלו בגרסה הבנויה 9A406 (ל-iPhone 4S בלבד), הן עדיין נשארו.
חלק מהמשתמשים של האייפון 4 והאייפון 4S דיווחו על הופעה אקראית של הדים וקולות רקע במהלך שיחות טלפון שנעשו עם אוזניות במהדורה הראשונית של ה-iOS 5. הצד השני בשיחה היה בדרך כלל אינו מסוגל לשמוע את מי שדיבר איתו בשל בעיה זו. הבעלים דיווחו על "תיקון", שבו מעורבת הכנסת המכשיר למצב רמקול כאשר ההד מתרחש, ואז כיבוי הרמקול כאשר הסתדרה הבעיה. כתוצאה מכך נפטרו המשתמשים מההד באופן זמני, אך הוא עדיין יכול לקרות שוב, אפילו במהלך אותה שיחת טלפון. לא ברור אם אפל ניסתה לפתור בעיה זו בגרסה 5.0.1, אך עבור משתמשים רבים בעיה זו עדיין נשארה לאחר העדכון ל-5.0.1. מבטל רעשי המיקרופון החדש או הטכנולוגיה החדישה עשויים להיות הסיבה מאחורי הבאג הזה. אפל שחררה מאז את גרסה 5.1.1 בניסיון לפתור את הבעיה.
שינויים מגרסאות קודמות
{| class="wikitable mw-collapsible mw-collapsed" style="width:100%; font-size:90%;" ! style="background:#e9e9e9; width:8em; text-align:center;"|גרסה ! style="background:#e9e9e9; width:8em; text-align:center;"|תאריך שחרור ! style="background:#e9e9e9; text-align:center;"|השינויים ! style="background:silver; white-space:nowrap;"|
5.0
12 באוקטובר 2011 iPhone ו-iPod Touch בלבד iPhone בלבד
כללי iPod Touch בלבד iPad ו-iPad 2 בלבד iPad 2 ו-iPhone 4S בלבד ! style="background:silver; white-space:nowrap;"|
5.0.1
10 בנובמבר 2011 גרסה 9A405 12 בדצמבר 2011 גרסה 9A406 תיקוני באגים, עדכוני אבטחה. גרסה 9A406: ! style="background:silver; white-space:nowrap;"|
5.1
7 במרץ 2012 ! style="background:silver; white-space:nowrap;"|
Playing with Fire
Playing with Fire (בעברית: משחק/ת באש) הוא סינגל שהוקלט על ידי להקת בנות הקיי-פופ הדרום קוריאנית בלאקפינק, מתוך הסינגל אלבום השני שלה, Square Two. השיר יצא לאור ב-1 בנובמבר 2016, על ידי חברת התקליטים YG אנטרטיינמנט, כסינגל הראשון מתוך הסינגל אלבום.
השיר הגיע למקום הראשון במצעד שירי העולם הדיגיטליים.
רקע וכתיבה
השיר נכתב על ידי טדי פארק ואר. טי והופק על ידי טדי פארק גם כן. פארק עבר עם בלאקפינק על להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-155 מיליון השמעות.
וידאו קליפ
נכון ליוני 2020, מונה הצפיות של הקליפ עומד על למעלה מ-515 מיליון צפיות.
בית הכנסת דרבנט
בית הכנסת דרבנט, ידוע גם בשם קל נומז (Kele-Numaz , רוסית: Дербентская синагога "Келе-Нумаз") הוא בית הכנסת היחיד בעיר דרבנט שבדאגסטן.
היסטוריה
במאה ה-19, החלק העליון והעתיק ביותר של העיר (שנמצא קרוב יותר למצודת נארין-קאלה), היה מיושב בעיקר על ידי מוסלמים, החלק המרכזי והשטוח על ידי יהודי ההרים, והחלק התחתון ליד הים, על ידי ארמנים ורוסים.
בית הכנסת קל-נומאז נפתח בשנת 1914 ונמצא בפיקוח פדרציית הקהילות היהודיות של רוסיה (FJCR).
בראשית העידן הסובייטי היו בעיר 11 בתי כנסת כולל הקל-נומז.
בפברואר 1904 עתרה קהילת יהודי ההר לרשויות העיר בבקשה להקצות קרקע לבניית בית כנסת חדש. בעתירה נכתב כי בתקופה בה הייתה בנו היהודים בית כנסת ברחוב קומנדנצקאיה 2 (בית הכנסת מדרש אליהו), אך מספר המתפללים גדל מעבר ליכולת ההכלה של בית הכנסת. שלטונות העיר הקצו 300 מ"ר לקהילה היהודית בהר לבניית בית תפילה בפינת רחוב גוליצין (כיום רחוב בויינאקסק) ונתיב קולודזני (כיום נתיב צ'פאייב).
שחזור
בני הקהילה רצו לשחזר את בניין בית הכנסת כפי שהיה בשנת 1914, ונדרשו לשם כך להוכיח בעלות על המבנה. את המסמך על הקצאת הקרקע לבניין בית הכנסת הם מצאו לאחר שיטוטים בארכיון העיר ובשנת 2009 פורק בית הכנסת ונבנה מחדש באמצעות האבנים הישנות וחומרים חדשים. המבנה שנבנה מחדש נקרא המרכז הקהילתי היהודי.
מעל הכניסה הראשית של המרכז הקהילתי היהודי ישנו שלט בעברית "ועשו לי מקדש ושכנתי בתוכם".
השטח הכולל של המרכז הקהילתי היהודי הוא 2500 מ"ר. במקום פועל מקווה, גן ילדים עירוני ומוזיאון יהודי ההרים.
ב-22 במרץ 2010 השתתפו נשיא דאגסטן מגומדסלאם מגומדוב והרב בערל לזר בטקס פתיחת בית הכנסת מחדש.
מייק טייסון
מייקל ג'ררד "מייק" טייסון (באנגלית: Michael Gerard "Mike" Tyson; נולד ב-30 ביוני 1966) שכינויו "Iron Mike" (מייק הברזל) הוא מתאגרף עבר אמריקאי, שהיה אלוף העולם הבלתי מעורער במשקל כבד, ומחזיק בשיא המתאגרף הצעיר ביותר שזכה ב-WBA, ב-WBC וב-IBF במשקל כבד והראשון שהחזיק אותם בו זמנית.
טייסון נחשב לאחד המתאגרפים במשקל כבד הטובים ביותר בכל הזמנים. במהלך הקריירה שלו, הוא נודע בסגנון האיגרוף האימתני ובסגנון התנהגות שנוי במחלוקת, בזירה ומחוצה לה. כונה גם "האיש האכזרי ביותר בעולם".
טייסון דורג במקום ה-14 ברשימת "מתאגרפי המשקל הכבד הטובים ביותר בכל הזמנים" שנערכה בשנת 1998, במקום ה-72 ברשימת "80 המתאגרפים הכי טובים של 80 השנים האחרונות" שפורסמה בשנת 2002 ובמקום ה-16 ברשימת "100 המתאגרפים הטובים בכל הזמנים" בשנת 2003, בדירוגים שבוצעו על ידי מגזין הזירה.
ביוגרפיה
טייסון נולד וגדל בברוקלין, ניו יורק, בשכונות העוני השחורות של ארצות הברית למשפחה בת שלושה ילדים, רודני, מייק ודניס (שנפטרה מהתקף לב בגיל 25). אביו, ג'ימי קירקפטריק, נטש את המשפחה כשמייק היה בן שנתיים, והותיר את אמו, לורנה סמית טייסון, לטפל בילדים. כשטייסון היה בן 16, נפטרה אמו.
טייסון גדל והסתובב בשכונות פשע. הוא נתפס שוב ושוב על ביצוע פשעים קלים וקטטות עם אנשים שהקניטו אותו בשל קולו הגבוה. עד גיל 13, הספיק טייסון להיעצר 38 פעמים. הוא נלקח לפנימייה בניו יורק, בה התגלו יכולות האיגרוף שלו על ידי המתאגרף לשעבר, בובי סטיוארט, שהדריך שם. סטיוארט ראה בטייסון כישרון יוצא דופן ואימן אותו באיגרוף מספר חודשים עד שהציג אותו בפני המאמן קאס ד'אמאטו. ד'אמאטו, לקח אותו תחת חסותו והפך לאפוטרופוסו החוקי. בין ד'אמאטו לטייסון התפתח קשר עמוק כפי שסיפר האחרון בסרטו התיעודי.
קריירה מקצועית
טייסון החל את הופעתו המקצועית בגיל 18, ב-6 במרץ 1985. בשנתו הראשונה כמקצוען התמודד ב-15 קרבות. איכות מתמודדיו עלתה בהדרגה והוא החל להתמודד מול מתאגרפים כג'יימס טיליס ודייוויד ג'קו. ניצחונותיו המרשימים זכו לתשומת לב התקשורת, והובילו אותו להתמודד על אליפות האיגרוף למשקל כבד.
בשנת 1985, מת קאס ד'אמאטו, מספר קרבות לפני שטייסון התמודד על תואר האליפות. יש סוברים כי מותו של ד'אמאטו גרם לתחילתן של בעיות רבות שצצו מאוחר יותר בקריירה של טייסון.
אחרי פחות משנה, בגיל 20, זכה טייסון בתואר ה-WBC) World Boxing Council) והפך למתאגרף הצעיר ביותר שזוכה בו, לאחר שניצח את טרוור ברביק בנוקאאוט, בסיבוב השני. ההופעה הדומיננטית של טייסון זיכתה אותו בשבחים רבים. הציפיות מטייסון היו גבוהות מאוד והוא יצא בקמפיין שאפתני להתחרות בכל צמרת המתאגרפים בעולם. טייסון הגן על התואר מול ג'יימס סמית', ניצח והוסיף את תואר ה-WBA) World Boxing Association) של סמית', אליו.
ב-31 במאי 1987, טייסון ניצח את פינקלון תומאס בנוקאאוט, בסיבוב השישי. שהיה הניצחון ה-30 שלו ללא הפסד וה-27 בנוקאאוט. באוגוסט, הוא זכה בתואר ה-IBF) International Boxing Federation) אחרי שניצח את טוני טאקר ב-12 סיבובים. בכך הוא הפך למתאגרף משקל הכבד הראשון שזוכה ב-WBA, WBC, ו-IBF בו זמנית. טייסון המשיך להפגין יכולת טובה בזירה ולנצח קרבות בנוקאאוטים.
ב-27 ביוני 1988 התמודד טייסון מול מייקל ספינקס. ספינקס, שלקח את אליפות המשקל הכבד מארי הולמס באמצעות החלטה של השופטים לאחר ​​חמישה-עשר סיבובים בשנת 1985, לא איבד את תוארו בזירה, אך לא הוכר כאלוף על ידי ארגוני האיגרוף הגדולים. אך ורבים ראו שיש לו טענה לגיטימית להיות האלוף האמיתי במשקל כבד. ההתמודדות הייתה, באותה עת, קרב האיגרוף המתגמל ביותר בהיסטוריה עבור המתאגרפים: טייסון קיבל מראש 22 מיליון דולר וספינקס 13 מיליון, והציפיות היו גבוהות מאוד. מומחי איגרוף ניבאו קרב סגנונות טיטני, כאשר הסגנון האגרסיבי של טייסון יתנגש עם סגנון האגרוף המיוחד של ספינקס ורגליו הזריזות. הקרב הסתיים אחרי 91 שניות כשטייסון הפיל את ספינקס בסיבוב הראשון; רבים רואים בקרב את פסגת התהילה ויכולת האיגרוף של טייסון.
במהלך תקופה זו, החלו לצוץ בעיות מחוץ לזירת האיגרוף. גירושיו, מריבות על החוזה העתידי שלו, המשמעת האישית והרגלי האימון שהפכו גרועים גרמו לשיח תקשורתי שלילי נרחב.
בפברואר 1990 התמודד טייסון מול בסטר דגלס בקרב על אליפות IBF, WBA WBC שהתקיים בטוקיו שביפן. טייסון היה פייבוריט ברור לניצחון, הוא הפיל את דגלס לקרשים בסיבוב השמיני, אך לא השיג הכרעה. בסיבוב העשירי הצליח דגלס להכות את טייסון בסדרת מכות שהפילה אותו לראשונה בקריירה לקרשים ולהפסד בנוקאאוט באחת ההפתעות הגדולות בתולדות האגרוף.
המאסר וההשעיה
טייסון הורשע באונס דזירה וושינגטון, בת ה-18, בשנת 1992 ונכנס לכלא למשך שלוש שנים. בכלא התאסלם ושינה את שמו למאלכ עבד אלעזיז.
בנובמבר 1996, התמודד מול איוונדר הוליפילד. אף על פי שטייסון היה הפייבוריט הברור בהתמודדות, הוא הפסיד בקרב. בשנת 1997, התמודד שנית מול הוליפילד. במהלך הסיבוב השלישי של ההתמודדות נעצר הקרב זמנית לאחר שטייסון נשך את שתי אוזניו של הוליפילד. לטייסון הורדו נקודות והקרב חודש. לאחר מכן, טייסון נשך בשנית את אוזניו של הוליפילד. הקרב הופסק לאלתר והוליפילד הוכרז כמנצח. נשיכתו של טייסון הסירה חלק מאוזנו הימנית של הוליפילד, חלק שנמצא מאוחר יותר בזירה. כתוצאה מכך, נקנס טייסון ב-3 מיליון דולר והושעה לשנה מתחרויות איגרוף.
מ-1999 עד 2005
בשנת 2000 השתתף טייסון בשלושה קרבות, הוא התמודד בינואר, במנצ'סטר, אנגליה, נגד יוליוס פרנסיס. לטייסון לקח ארבע דקות להפיל את פרנסיס, וסיים את ההתמודדות בסיבוב השני. ביוני הוא התמודד מול לאו סברייס האמריקאי בגלאזגו, סקוטלנד. במהלך הקרב, כאשר טייסון הסתער באגרופים לעבר סברייס, הצליח סברייס לחבק אותו ובכך לעצור את הקרב. טייסון לא נרגע והמשיך להכות בכל הכוח. השופט שבא להפריד חטף חבטה מטייסון ונפל לרצפה. מאוחר יותר, התנצל טייסון. בסיום הקרב, השופט קבע לתדהמת הקהל ניצחון לטייסון. באוקטובר נלחם התמודד מול אנדרו גולוטה. הוא ניצח בסיבוב השלישי, לאחר שגולוטה לא הצליח להמשיך עקב זעזוע מוח ופגיעה בצוואר. התוצאה שונתה מאוחר יותר, לאחר שטייסון סירב לבצע בדיקת סמים לפני הקרב ואז נבדק חיובי למריחואנה בבדיקת שתן לאחר הקרב. טייסון התמודד פעם אחת בלבד בשנת 2001, כשהוא מנצח את בריאן נילסן בקופנהגן בסיבוב השביעי.
בדצמבר 2001 הוכרז שלנוקס לואיס, שהיה אז אלוף העולם במשקל כבד, יתמודד מול טייסון. כששמע שלנוקס לואיס רוצה להתמודד איתו אמר: "אני האלוף האכזרי וחסר המעצורים ביותר אי פעם. אף אחד לא יכול לעמוד מולי. אני רוצה את הלב שלך! אני רוצה לאכול את הילדים שלך!". לאחר מכן, השליך טייסון אבן קריסטל לראשו של אחד העיתונאים במלון בקובה ופצע אותו בראשו. לפני הקרב מול לואיס, כשעלו לשידור בתוכנית אירוח וספורט, הגיע טייסון אל לואיס והחל להכותו לעיני מיליוני צופים. גם לאחר שהפרידו ביניהם, טייסון לא נרגע והמשיך לקלל. בקרב ביניהם, שנערך ב-8 ביוני 2002, ניצח לואיס את טייסון בנוקאאוט בסיבוב ה-8, כאשר טייסון על הרצפה מדמם בעינו ובאפו.
לאחר הפרישה
באוגוסט 2003 לאחר שנים רבות של קשיים כספיים, טייסון הכריז על פשיטת רגל. טייסון הרוויח מעל 30 מיליון דולר עבור כל אחד מהקרבות הגדולים שלו בשנות ה-90, ו-300 מיליון דולר במהלך הקריירה שלו עד אז. באותה תקופה דיווחו כלי התקשורת כי יש לו חובות של כ-23 מיליון דולר.
בתחילת 2005, ניסה לחזור להתחרות בעיקר בשל בעיות כלכליות שאליהם נקלע. הוא החל להתאמן במרץ, אך טייסון בן ה-38 נראה חלש ותשוש בקרבותיו האחרונים ואף הפסיד שלושה קרבות מתוך ארבעה שקיים. הקרב האחרון שלו נערך ב-11 ביוני 2005 מול מתאגרף בינוני בשם קווין מקברייד. בסוף הסיבוב השישי, דחק מקברייד את טייסון לפינה. טייסון קם לבסוף אך החליט שהוא לא עולה לסיבוב השביעי ובכך הפסיד בקרב. בראיון מיד לאחר הקרב אמר כי החליט לא לבזות את הספורט ושהגיע זמנו לפרוש.
בשנת 2012, לאחר הופעת הבכורה שלו בהצגת היחיד בלאס וגאס, טייסון שיתף פעולה עם במאי הסרט ספייק לי והביא את ההצגה לברודוויי באוגוסט 2012. בפברואר 2013 טייסון לקח את המופע שלו "מייק טייסון: אמת בלתי מעורערת" לסיבוב הופעות ב-36 ערים ברחבי ארצות הברית. טייסון מספר במופע על חייו האישיים והמקצועיים על הבמה. המופע שודר בערוץ HBO ב-16 בנובמבר 2013.
החל מהעשור השני של המאה ה-21 כיכב במספר סרטי פעולה כשחקן ומתאגרף.
באפריל 2020, סיפר בריאיון באינסטגרם שהוא רוצה לשוב לזירה ל-3–4 קרבות ראווה על מנת לגייס תרומות למכורים לסמים וחסרי בית. ב-30 בנובמבר 2020 מייק טייסון חזר לזירה ונלחם נגד רוי ג'ונס, קרב שהסתיים בתיקו.
חיים אישיים
טייסון נשוי בפעם השלישית ויש לו שמונה ילדים ממספר נשים.
נישואיו הראשונים היו עם השחקנית רובין גיבנס, מפברואר 1988 עד לפברואר 1989. הנישואים עם גיבנס היו סוערים במיוחד עם האשמות של התעללות, אלימות וחוסר יציבות נפשית מצידו של טייסון .
נישואיו השניים היו עם מוניקה טרנר מאפריל 1997 עד ינואר 2003. לזוג נולדו שני ילדים: ריינה ואמיר.
במאי 2009, בתו בת הארבע של טייסון, אקסודוס, נהרגה בתאונה כשנחנקה למוות לאחר שצווארה נתפס בלולאה שהשתלשלה מההליכון הביתי עליו שיחקה. אחיה בן ה-7 מצא אותה מחוסרת הכרה ומאוחר יותר היא מתה בבית החולים. עשרה ימים לאחר מכן, טייסון התחתן בפעם השלישית עם חברתו לקייה ספייסר, בת ה-32. לזוג בת (מילאנו) ובן (מרוקו).
בשנת 2009 החליט טייסון לדבוק בתזונה טבעונית כחלק משינוי התנהגותי רחב יותר.
במאי 2011, טייסון התמודד בגרסה הארגנטינאית של רוקדים עם כוכבים, ביחד עם אשתו, לייקה. בני הזוג פרשו מהתחרות לאחר הסיבוב השני.
ביוני 2011 נכנס טייסון להיכל התהילה הבינלאומי של האיגרוף.
בשנת 2012 נכנס טייסון להיכל התהילה של ה-WWE. בשנת 2013 הודיע טייסון שמאז פרישתו הוא מכור לאלכוהול וסמים.
בתרבות הפופולרית
בשיאה של הקריירה של טייסון, בשנות השמונים המאוחרות ובמהלך שנות התשעים, טייסון היה אחד מדמויות הספורט המוכרות ביותר בעולם. מלבד הישגיו הספורטיביים, התנהגותו השערורייתית בזירה ומחוצה לה השאירו אותו בתודעת הציבור ובבית המשפט. הוא הופיע בסרטים, בטלוויזיה ובשירים רבים.
קעקוע הפנים
בשנת 2003 קעקע טייסון את פניו מעל עינו השמאלית. בתחילה רצה טייסון לקעקע לבבות על פניו, אך המקעקע הביע את התנגדותו ועיצב לטייסון קעקוע בסגנון שבטי. המקעקע רשם את הקעקוע כפטנט ותבע את חברת האחים וורנר כאשר בסרט הקולנוע בדרך לחתונה עוצרים בבנגקוק הופיע השחקן אד הלמס עם קעקוע זהה לשל טייסון. בתאריך 1 באפריל 2013 "צייץ" טייסון כי הוא נמצא במשרדו של רופא לצורך הסרת הקעקוע מפניו, אך זו הייתה מתיחת אחד באפריל.
פרדס דכה
פרדס דכה (נפוץ גם הכתיב: פרדס דקה) היא שכונה בדרום יפו, המשתרעת על פני כ-70 דונם מערבית לשדרות ירושלים, בין נווה גולן לבין יפו ג'. בשכונה מתגוררות כ-120 משפחות המונות כ-700 בני אדם.
היסטוריה
ראשיתה של השכונה ב-1942, אז רכש חאג' אחמד ח'ליל דכה פרדס בשטח של 23 דונם. הוא עסק בגידול ההדרים וגם הקים רפת. עם הצלחת עסקיו, התרחבו גם הקרקעות שבבעלותו. ששת ילדיו של דכה התפצלו לשלוש חמולות: דכה, סקחפי ואבו נהר. בתי השכונה חרגו עם השנים מגבולות השטח שהיה בבעלותו של דכה, והם כוללים כיום גם שטח בבעלות מינהל מקרקעי ישראל.
לאחר הקמת מדינת ישראל, הוקמו סביב המתחם שכונות יהודיות כנווה גולן, יפו ג' ויפו ד', והמתחם נותר כמובלעת כפרית ביניהן. לאורך השנים, לא פותחו בשכונה תשתיות, ואין בה בתי ספר, תאורת רחוב או כבישים מוסדרים. היעדרה של מערכת ניקוז גרם להצפות בשכונה כמעט מדי חורף, ובשנת 2000 אף טבע למוות ילד בן ארבע. בשנת 2005 הקימה המישלמה ליפו מערכת ניקוז בעלות של 35 מיליון שקלים חדשים. בעיה נוספת ממנה סובלת השכונה היא הפיכתה, עם השנים, למוקד של פשיעה וסחר בסמים.
ב-1996 אושר תוכנית פינוי-בינוי לשכונה המייעדת חלק מן המקרקעין ב"פרדס דכה" לשטח ציבורי פתוח וחלק לבניה רוויה של 800 יחידות דיור. בעקבות זאת, הפסיקה עיריית תל אביב-יפו לתת היתרי בנייה בשכונה, על מנת למנוע מבניית ביניים להגביל את אפשרויות הפינוי בינוי. יחד עם זאת, תוכניות הפינוי ובינוי לא התקדמו. באפריל 2010 פורסם בכלכליסט ששמואל פלאטו-שרון וחברת שיכון ובינוי מתכוונים לקנות 120 דונם בשכונת פרדס דכה, ולבנות עליהם שכונה סגורה של 3,000–2,500 יחידות דיור. פלאטו שרון העריך שהפרויקט יושלם תוך שבע שנים. כן דווח בסוף שנת 2010 על פיתוח תשתיות בשכונה.
בשנת 2008 הורתה שופטת בית המשפט המחוזי מיכל אגמון-גונן, בפסק דין תקדימי, על ביטול צו הריסה שהוצא נגד תוספת בנייה בלתי חוקית, בנימוק שכל עוד העירייה אינה מאפשרת הוצאת היתרי בנייה במשך תקופה כה ממושכת ולא מקדמת תוכניות, היא מחזיקה את תושבי השכונה כ"בני ערובה", כלשונה. השופטת חתמה את פסק דינה במשפט "תקווה אני כי בעקבות פסק דין זה, תשנה המשיבה את פועלה, והמערער, מוסא דכה, ושכניו לשכונת פרדס דכה ביפו יתעוררו לבוקר חדש". פסק הדין בוטל על ידי בית המשפט העליון אשר אישר את צו ההריסה והבית נהרס ב-17 בינואר 2010.
הארווי
{{פירושונים| אישים: אחר:
ראו גם
}}
ארון אשמור
ביוגרפיה
אשמור נולד בעיר ריצ'מונד (אנ'), קולומביה הבריטית שבקנדה, בנם של לינדה, עקרת בית, וריק אשמור, מהנדס ייצור. הוא גדל בעיר ברמפטון, אונטריו לצד אחיו התאום שון אשמור, גם הוא שחקן. הם למדו יחד בבית הספר הציבורי ארנסקליף (אנ'), ובהמשך בבית הספר התיכון ע"ש טרנר פנטון (אנ').
קריירה
אשמור השתתף כשחקן בתפקידים שונים בסדרות טלוויזיה, סרטי טלוויזיה וסרטי קולנוע קנדיים ואמריקאיים. אחיו התאום הזהה שון אשמור שיחק לצדו בכמה מהם.
בשנת 1991 הופיע לראשונה לצד אחיו בסרט "סיפורי זוגות" (אנ') שם שיחק לצד בו ברידג'ס וסיביל שפרד.
בשנת 2003 שיחק לצדם של ג'יימס ספיידר וקלייר פורלני בסרט הטלוויזיה "מסמכי הפנטגון" (אנ') מבית רשת FX Networks; שם הוא גילם את רנדי קלר (אנ'), פעיל פציפיסט שהתנגד למעורבותה של אמריקה במלחמת וייטנאם.
בשנת 2004 כיכב בתפקיד הראשי של מארק הול (אנ') בסרט הטלוויזיוני "מלכת הנשף: סיפורו של מארק הול", הסרט אשר שודר ברשת CTV הקנדית, מבוסס על אירועים אמיתיים משנת 2002,אודות נער קנדי הומוסקסואל שפונה לבית המשפט ותובע את בית הספר הקתולי שבו למד, במטרה שבית הספר יאשר לו להביא את בן זוגו לנשף הסיום.
בשנת 2015 גילם את ג'ורג' נסביט בסרט האימה "נסיגה" של הבמאי הספרדי אלחנדרו אמנבר.
ב-28 בינואר 2022 פורסם כי אשמור ישחק בתפקיד משנה בעונה השנייה של סדרת הטלוויזיה של נטפליקס, "ג'יני וג'ורג'יה".
חייו האישיים
ב-20 ביוני 2014 נישא ארון אשמור לזואי קייט. ב-5 ביוני 2016 נולדה בתם הבכורה. באפריל 2019 נולדה בתם השנייה.
The Greatest (שיר של לנה דל ריי)
The Greatest (בעברית: הגדול ביותר) הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השישי שלה, . השיר יצא לאור ב-22 באוגוסט 2019, כסינגל החמישי מתוך האלבום.
באותו היום שבו יצא השיר כסינגל, הוציאה דל ריי גם את הסינגל השיווקי "Fuck It, I Love You".
רקע וכתיבה
השיר נכתב, הולחן והופק על ידי לנה דל ריי וג'ק אנטונוף, בשונה מ-"Fuck It, I Love You", אשר נכתב על ידי דל ריי, אנטונוף, אנדרו וואט ולואי בל. בשיר יש שימוש בתופים, גיטרה חשמלית, גיטרה אקוסטית וכולי.
בסמוך לצאתו עלה השיר לרשת הזרמת המדיה ספוטיפיי וזכה ללמעלה מ-50 מיליון השמעות.
וידאו קליפ
הווידאו קליפ המלא שיצא עבור השיר הועלה לערוץ היוטיוב של לנה דל ריי ב-22 באוגוסט 2019, בשידור חי. הקליפ משלב בתוכו גם את הקליפ של "Fuck It, I Love You". בקליפ יש אזכור לקליפ של השיר "Ride".
נכון ל-21 במרץ 2020, מונה הצפיות של הקליפ עומד על כ-11 מיליון צפיות.
בילבורד 200 (2022)
זוהי רשימה של האלבומים שדורגו במקום הראשון בארצות הברית במהלך שנת 2022. האלבומים והמיני-אלבומים המובילים ביותר במדינה מדורגים במצעד בילבורד 200, שמפורסם על ידי מגזין בילבורד. הנתונים נאספים על ידי נילסן סאונדסקאן, בהתבסס על צריכה רב-מטרית כפי שהיא נמדדת ביחידות שקולות לאלבום. היחידות כוללות מכירות אלבומים, מכירות רצועות האלבומים ונתוני הסטרימינג שלהם. בנוסף לכך, מתפרסם המצעד באופן קבוע כבר ביום ראשון של כל שבוע, באתר בילבורד הרשמי.
Un Verano Sin Ti של באד באני הוא האלבום ששהה הכי הרבה שבועות במקום הראשון (13), והשווה את השיאים של Frozen ו-Views של דרייק מעשר השנים האחרונות. Encanto (Original Motion Picture Soundtrack) הוא הפסקול השישי של חברת דיסני שהגיע למקום הראשון בבילבורד 200. חמשת הפסקולים הנוספים שניצבו בראש המצעד הם The Lion King, Pocahontas, Sing-A-Longs and Lullabies for the Film Curious George, Frozen ו-Frozen II. Harry's House, אלבומו השלישי של הארי סטיילס, נמכר בכ-521,000 יחידות שקולות לאלבום בשבוע הראשון לצאתו, ורשם את שבוע הפתיחה הגדול ביותר לאלבום של גבר ב-2022.
אלבום האולפן העשירי של טיילור סוויפט, Midnights, מכר בשבוע הראשון לצאתו 1.578 מיליון עותקים – הנתונים הגבוהים ביותר לשבוע המכירות הראשון של אלבום בשבע השנים האחרונות. הוא הפך מיד לאלבום הנמכר של 2022. הגעתו של Born Pink של בלאקפינק לפסגת המצעד סימנה את הפעם הראשונה מאז 2008 בה אלבום של להקת נשים מדורג במקום הראשון.
אפולודורוס איש אכרנאי
אפולודורוס (ביוונית: Ἀπολλόδωρος; 394 – אחרי 343 לפנה"ס) איש אכרנאי באטיקה, היה פוליטיקאי אתונאי הידוע מכמה נאומים פליליים עתיקים שנשמרו כחלק מקובץ כתביו של דמוסתנס. הוא היה בנו של פסיון, בנקאי עשיר שקיבל אזרחות אתונאית כהוקרה על המתנות שהעניק לעיר.
חייו
אפולודורוס נולד כשאביו עדיין לא היה אזרח אתונה. אמו נקראה ארכיפה. בזמן כלשהו בין הולדתו של אפולודורוס לשנת 376 לפנה"ס, פסיון נעשה אזרח אתונאי, יחד עם בניו. בשנת 370 לפנה"ס, כשאפולודורוס היה בן 24, אביו מת, והשאיר חלק מרכושו בידיו של מנהל הבנק שלו, פורמיון. בעקבות מותו של פסיון, ארכיפה התחתנה עם פורמיון, לא–יווני שהיה עבדו לשעבר של פסיון. בשל העושר שירש מפסיון, אפולודורוס היה אחראי למספר ליטורגיות – התחייבות למימון הוצאות ציבוריות שעשה בתפקידי הטרייררכיה. הוא היה פעמיים טרייררכוס (מופקד על תלת-חתרית), פעם אחת לפני מות אביו ופעם נוספת בשנת 368, ושלוש פעמים נוספות סינטרייררכוס (אחראי שותף). הוא היה גם כורגוס (פטרון של תיאטרון) בשנת 352/1, וזכה בפרס בדיוניסיה.
עד שנת 365 לפנה"ס אפולודורוס היה נשוי. היו לו שתי בנות, שנולדו בסביבות השנים 365 ו-363 לפנה"ס. בשנת 360 לפנה"ס מתה אמו, שהותירה את פורמיון כאפוטרופוס של אחיו של אפולודורוס, פאסיקלס.
מבחינה פוליטית, אפולודורוס קשר עצמו עם דמוסתנס והשקפותיו האנטי–מקדוניות, כשהציע בשנת 349/348 לפנה"ס את השימוש בתקציב התאוריקה (שנועד עבור פסטיבלים, קורבנות ובידור עממי) למטרות צבאיות. הצעה זו, על אף שהועברה על ידי האספה, נמצאה בלתי חוקית, ואפולודורוס נקנס בכיכר אחת.
חקיקה
בשנת 350 לפנה"ס תבע אפולודורוס את פורמיון. דמוסתנס כתב נאום להגנה, ששרד בשם "בעד פורמיון" . מאוחר יותר נפוצה שמועה כי דמוסתנס הדליף את נאום ההגנה לאפולודורוס לפני המשפט.
אפולודורוס היה מעורב בתביעות משפטיות רבות, ושבעה נאומים שנכתבו עבורו במקרים אלה נשמרו כחלק מהקורפוס הדמוסתני. עם זאת, שישה מנאומים אלה מיוחסים בדרך כלל לפסאדו-דמוסתנס, המזוהה לעיתים כאפולודורוס עצמו. נאומו האחרון שנשמר של אפולודורוס (נאום 59) הוא "נגד נאיירה" (הטאירה שהואשמה בנישואין שלא כדין לאזרח אתונאי), המתוארך לבין השנים 343 ו-340 לפנה"ס, ולאחריו איננו יודעים דבר על חייו, אם כי הדעה הרווחת היא שיש לייחס נאום זה לפסאודו-דמוסתנס.
גז חממה
גז חממה הוא שם כולל לחומרים במצב צבירה גז, שנמצאים באטמוספירה ובולעים או מחזירים קרינה תת-אדומה הנפלטת מכדור הארץ (או כוכב לכת אחר), ובכך תורמים לאפקט החממה. אף על פי שניתן להחשיב כל גז כגז חממה במידה מסוימת, הגזים שונים זה מזה בקיבול החום ובספקטרום הבליעה שלהם, ובדרך כלל הכוונה למספר גזים נפוצים שיש להם השפעה רבה יותר על אפקט החממה, והם אדי מים, פחמן דו-חמצני, מתאן, חמצן דו-חנקני, אוזון ופריאונים. לגזי החממה תפקיד חשוב בוויסות האקלים - אם לא היו בכדור הארץ גזי חממה כלל, הטמפרטורה הממוצעת על פני כדור הארץ הייתה כ-18 מעלות צלזיוס מתחת לאפס, במקום הממוצע בן זמננו של כ-15 מעלות צלזיוס.
שינוי הטמפרטורה של הגז כתוצאה מבליעת קרינה תלוי בקיבול החום שלו. קיבול החום של גז תלוי לרוב במבנה המולקולרי שלו. אדי המים הם גז החממה היעיל ביותר באטמוספירת כדור הארץ (איור 1).
העלייה בריכוז גזי החממה באטמוספירה מאז ימי המהפכה התעשייתית, ובפרט בריכוז פחמן דו-חמצני, הביאה לכליאה מוגברת של חום, אשר גורמת לעלייה בטמפרטורה הממוצעת על פני כדור הארץ. הערכות מקובלות קושרות את עליית הטמפרטורה בעליית התיעוש, ובפרט בשרפת דלקים מכילי פחמן כגון פחם, מזוט, בנזין וגז טבעי, שבמהלכה נפלט פחמן דו-חמצני. תעשיית החקלאות השפיעה גם היא על העלייה בריכוז גזי החממה באטמוספירה - הסבתם של שטחי יער גדולים למטרות חקלאיות גרמה להפחתה בכמות העצים שביכולתם לספוג פחמן דו-חמצני, ועל כן הגבירה את ריכוז גזי החממה באטמוספירה.
בעקבות עליית המודעות לחשיבותם של גזי החממה לאקלים העולמי, החל במדינות העולם, ובפרט במדינות המפותחות, מאמץ להקטין את פליטת גזי החממה ובכך להקטין את ההתחממות העולמית. גזי החממה, שהמדינות המפותחות אשר חתומות על אמנת קיוטו התחייבו להפחית את פליטתם לאטמוספירה:
אפקט החממה
אפקט החממה הוא התהליך בו גזי חממה באטמוספירה מחזירים את הקרינה אל כוכב הלכת, וזו גורמת להתחממות שלו.
כאשר קרינת השמש מגיעה לפני כדור הארץ, חלק מהאנרגיה המצויה בה הופכת לחום. כיוון שכדור הארץ קר יותר מהשמש, הוא מקרין אנרגיה בגלים ארוכים יותר מאורך הגל של קרני השמש. האטמוספירה בולעת את גלי האנרגיה והופכת אותם לחום בצורה יעילה יותר מאשר את קרינת השמש. ספיגת החום מחממת את האטמוספירה אשר מתחממת גם מחום כמוס הנפלט משטח כדור הארץ.
גזי החממה הנפוצים ביותר בכדור הארץ, לפי סדר שכיחות יחסית, הם:
לא ניתן לייחס אחוז יחיד לכל גז, מאחר שאזורי בליעת הקרינה ופליטת הקרינה של גזים שונים חופפים בחלקם (איור 1), (לפיכך ניתן תחום ההשפעה). גם עננים קולטים ופולטים קרינת אינפרא-אדום ומשפיעים על התכונות הקרינתיות של האטמוספירה.
טבלה זו מתייחסת לצירוף של שכיחות הגז ושל עוצמת השפעתו על אפקט החממה. לדוגמה - ליטר גז מתאן משפיע הרבה יותר על אפקט החממה מליטר גז פחמן דו-חמצני. על אף שהוא נמצא בריכוזים קטנים יותר.
מחקר של אוניברסיטת טקסס A&M משנת 2019 הראה שריכוז גזי החממה באטמוספירה החל מאמצע המאה ה-20 ועד ימינו הוא חסר תקדים ב-2.5 מיליון השנים האחרונות, כאשר במשך 2.5 מיליון השנים האחרונות ריכוז גזי החממה עמד בדרך כלל על כ-230 חלקים למיליון, וגם במקרים חריגים לא עבר את ה-320 חלקים למיליון. זאת לעומת ריכוז גזי החממה בעשורים האחרונים, שנכון למדידת המחקר עמדו על 410 חלקים למיליון.
מקורות טבעיים ומקורות מתוצרת אנושית
טרם המהפכה התעשייתית, גזי החממה נבעו בדרך כלל ממקורות טבעיים ואנתרופגניים, והיו בריכוזים קבועים יחסית. מאז המהפכה התעשייתית, ריכוזי גזי החממה עלו כתוצאה מפעילות אנושית.
מחקרים בליבות הקרח מספקים עדות לשינויים בריכוזי גזי החממה ב-800,000 השנים האחרונות. במדידת ריכוזי הגזים בקרחונים עולה כי יש קשר חזק בין עלייה בריכוזי הגזים לעלייה בטמפרטורה. לא ניתן לבדוק בצורה ישירה את ריכוזי גזי החממה מעבר לתקופה זו אך קיימת הערכה לפיה לפני 500 מיליון שנים ריכוז הפחמן הדו-חמצני באטמוספירה היה גבוה פי עשרה. מניחים כי שיעורי הפחמן הדו-חמצני נותרו גבוהים לאורך עידן העל של הפנרוזואיקון בסדר גודל של פי 4 עד פי 6 מהריכוזים הנוכחיים. התפתחותם של צמחי האדמה ככל הנראה הורידה את ריכוזי הפחמן הדו-חמצני במהלך תור הדבון ומאז היוו מוקד מייצב של ריכוזים אלו.
פליטה מתוצרת אנושית
בדו"ח שפרסם האו"ם, סיווגו המומחים את הסקטורים שאחראים על פליטת גזי החממה בהתאם לנתונים שנאספו בשנת 2016:
בדו"ח עקבו אחר העלייה העולמית בפליטת גזי החממה מאז תחילת המאה ה-21, כאשר מדדו בכל שנה את מידת שווה הערך לפחמן דו-חמצני, אמת מידה מקובלת להערכת כמות גזי חממה: {	"version": 2,	"width": 400,	"height": 200,	"data": [ { "name": "table", "values": [ { "x": 2000, "y": 40 }, { "x": 2005, "y": 45 }, { "x": 2010, "y": 48 }, { "x": 2015, "y": 52 } ] }	],	"scales": [ { "name": "x", "type": "linear", "range": "width", "zero": false, "domain": { "data": "table", "field": "x" } }, { "name": "y", "type": "linear", "range": "height", "nice": true, "domain": { "data": "table", "field": "y" } }	],	"axes": [ { "type": "x", "scale": "x" }, { "type": "y", "scale": "y" }	],	"marks": [ { "type": "area", "from": { "data": "table" }, "properties": { "enter": { "x": { "scale": "x", "field": "x" }, "y": { "scale": "y", "field": "y" }, "y2": { "scale": "y", "value": 0 }, "fill": { "value": "steelblue" }, "interpolate": { "value": "monotone" } } } }	] } בשנת 2019 התגבשה קואליציית We Mean Business, בה חברות רבות מתחייבות לצמצם את פליטות הפחמן שלהן ל-0 עד שנת 2050. על פי אתר היזמה, נכון לאוקטובר 2019, הצטרפו ליזמה 997 חברות - בעלות שווי שוק כולל של 20.1 טריליון דולר - וביניהן 87 חברות ענק בינלאומיות, כאשר מרביתן מתחייבות על הפסקת פליטת הפחמן, וכולן מצהירות על התחייבויות סביבתיות שונות. היזמה ספגה ביקורת בתקשורת, בין השאר עקב כך שנעדרות ממנה החברות אשר פולטות את הכמות הגדולה ביותר של גזי חממה - אלו שעוסקות בתחום האנרגיה. על פי תחקיר של הגרדיאן, 20 חברות בלבד – כולן עוסקות בהפקת אנרגיה מדלקי מאובנים – אחראיות ל-35% מגזי החממה שנפלטו לאטמוספירה ב-54 השנים האחרונות.
לפי הדוח השישי של הפאנל הבין-ממשלתי לשינוי אקלים, יש לערוך שינויים דרמטיים באורח החיים האנושי ולצמצם את פליטת גזי החממה בחצי עד שנת 2030 ולחלוטין עד שנת 2050. רק כך, ניתן יהיה להימנע מהתחממות גלובלית של מעל 1.5 מעלות צלזיוס.
תפקיד אדי המים
אדי מים הם גז חממה טבעי אשר אחראי על 36% - 66% מאפקט החממה. ריכוזי אדי מים עולים ויורדים באזורים שונים אך פעילות אנושית אינה משפיעה ישירות על ריכוזיהם מלבד ברמה המקומית, כגון שדות מושקים.
אוויר חם יותר מסוגל להכיל יותר אדי מים. מודלים עדכניים של מזג האוויר צופים שהתגברות ריכוזי אדי המים באוויר חם יעצימו משמעותית את אפקט החממה הנובע מפליטות גזים אנתרופוגניות. למעשה מייצרים אדי המים משוב חיובי לפעולתם של גזים אחרים דוגמת הפחמן הדו-חמצני.
מחית תפוחי אדמה
מחית תפוחי אדמה המוכרת גם בשם פירה (מצרפתית: Purée, מחית) היא אחת הדרכים הנפוצות ביותר להגשת תפוחי אדמה ומקובלת כתוספת למנות עשירות בחלבון.
מחית תפוחי אדמה מופקת ממעיכת תפוחי אדמה מבושלים בלי קליפתם. לעיתים מוספים למחית תפוחי אדמה מרכיבים אחרים, כמו חלב, שמנת, חמאה, שמן צמחי, בצל מטוגן, שום, גבינה, קוביות קותל חזיר או שמנת חמוצה. באחת מגרסאות המטבח הצרפתי למאכל, מוסף חלמון לתערובת, והיא מועברת דרך כף מיוחדת בעלת חורים, אשר יוצרת מעין "סרטים".
בנוסף להגשת מחית תפוחי אדמה כמנה בפני עצמה, היא משמשת גם כחומר גלם למאכלים אחרים. בישראל יש המכינים לביבות ממחית (בשונה מלביבות המוכנות מתפוח אדמה טרי מגורר). בסיס הניוקי האיטלקיים הוא מחית תפוחי אדמה. במטבח האוסטרי והבווארי מקובל ממרח המכונה "גבינת תפוחי אדמה" (בגרמנית: "Kartoffelkäse"), העשוי ממחית תפוחי אדמה, בצל מרוכך ושמנת חמוצה המעובדים לכדי ממרח. למאכל זה מוסיפים לעיתים אורגנו, כמון, בצל, עירית, פטרוזיליה וכדומה.
הברכה על אכילת מחית תפוחי אדמה
בשו"ע מבואר שברכת פירות שהתרסקו אינה משתנית, כיוון שרושם הפרי המקורי ניכר, ולכן המשנה ברורה פסק שהברכה על אכילת פירה היא בורא פרי האדמה וכן הוא המנהג. אך הרב בן-ציון אבא-שאול פסק כשהוא נסמך על דיוק בדברי הרמב"ם שרק כשמעך את הפרי ביד מברך את ברכתו המקורית, אך פרי שנמעך לחלוטין בכלי נחשב שצורתו נשתנתה ולכן יש לברך על אכילתו שהכל נהיה בדברו.
לגבי מחית או חטיף פרינגלס שנעשה מאבקת תפוחי אדמה (אינסטנט), דעת הרב עובדיה יוסף והרב ניסים קרליץ שכיון שבזמן היותו אבקה בטלו ממנו טעם ומראה של תפוח אדמה, אז אף כשחוזר וניכר עדיין נחשב כדבר חדש ואינו חוזר למצבו הראשון וברכתו שהכל נהיה בדברו. לעומת זאת, דעת הרב שלמה זלמן אוירבך ובעל ספר וזאת הברכה שברכתו בורא פרי האדמה, כיוון שניכר כעת שהוא עשוי מתפוחי אדמה.
כיבוש העבודה
כיבוש העבודה היא אידאולוגיה שנוצרה בתקופת ראשית ההתיישבות הציונית בארץ ישראל לכיבוש כל ענפי העבודה ברחבי ארץ ישראל מידי פועלים ערבים בידי הפועל העברי. האידאולוגיה שרדה כשאיפה לעבודה עברית עד הקמת מדינת ישראל. הדים לאידאולוגיה זו נשמעים גם במאה ה-21.
אידאולוגיית כיבוש העבודה ביקשה ליצור יהודי חדש, יצרן ועובד בעבודת כפיים. המונח נוצר בתקופת העלייה השנייה בקרב חלוצים, פועלים ורבים מהיישוב החדש. אחד המנסחים הראשיים של אידאולוגיה זו היה א. ד. גורדון. מטרת כיבוש העבודה הייתה כניסתם ושליטתם של עובדים עבריים בענפי העבודה השונים במשק בהם הועסקו עד לאותה עת ערבים, כחלק מחזון יישוב ובניית הארץ. רעיון זה, התבסס בין השאר על ערכים של עבודה, עמל כפיים ויצרנות (פרודוקטיביזציה), אשר הונגדו, אצל חלק מהדוברים אל רוחניות יתרה ועיסוק בלימוד כדרך חיים, אשר לדעת הוגים רבים, אפיינו את חיי היהודים בגולה. הפניה אל כיבוש העבודה חייבה איפוא היפוך בנטיות נפשיות ובהרגלי חיים של דורות רבים.
ארבע פנים לרעיון כיבוש העבודה:
כיבוש העבודה התבטא בשטח ב"כיבוש" כל מתיישב לעבודה – ויתור על הנוחיות והמנטליות העירונית וכן הכנה פיזית וברמה הארצית בכיבוש המקצועות מידי הערבים.
אחת הדרכים העיקריות לכיבוש העבודה החקלאית, שם היו הפועלים העבריים בתחרות עם פועלים מקומיים מנוסים, הייתה התארגנות החלוצים בקבוצות שקיבלו על עצמן עיבוד חלקות חקלאיות או סלילת כבישים, בהם כביש טבריה-צמח ושאר הכבישים שנסללו על ידי הקבוצות הקבלניות שארגן המשרד לעבודות ציבוריות ולבניין.
דרך נוספת, שיזמו כשראו שהעבודה קשה לחלוצים, הייתה הבאת עולים מתימן מתוך מחשבה שהללו יהיו "פועלים טבעיים" המסתפקים במועט ויכולים לעבוד עבודה פיזית קשה בתנאי האקלים הארץ ישראלי שהיו קשים לחלוצים שהגיעו ממזרח אירופה.
שלומי גולדברג
שלומי גולדברג (נולד ב-23 בפברואר 1965) הוא מנחה, מגיש ועורך תוכניות טלוויזיה ורדיו בתאגיד השידור הישראלי כאן 11 וכאן רשת ב'. בעבר הגיש וערך תוכניות רדיו וטלוויזיה בערוץ הראשון ובקול ישראל.
ביוגרפיה
שלומי גולדברג נולד ברמת השרון להורים ניצולי שואה שעלו מפולין. למד לימודים יסודיים בבית הספר נווה מגן ברמת השרון, חטיבת ביניים בקריית הרצוג בכפר סבא וסיים לימודים על-יסודיים בתיכון צייטלין בתל אביב.
במסגרת שירותו הצבאי שימש גולדברג כסולן ומנחה במקהלת הרבנות הצבאית תחת שרביטו של המנצח משה מרדכי רוזנבלום.
בשנת 1986 החל לימודיו בפקולטה למשפטים באוניברסיטת בר-אילן ובשנת 1992 סיים לימודי תואר ראשון ושני במשפטים. את תקופת ההתמחות במשפטים עשה במשרד עורכי הדין ד"ר אביגדור קלגסבלד וד"ר יורם דנציגר.
בד בבד עם לימודיו האקדמאים, סיים גולדברג קורס כתבים בקול ישראל.
הגשה והנחיה ברדיו ובטלוויזיה
בשנת 1990 החל להגיש תוכניות מסורת בערוץ הראשון ובהן "זמירות", "קצר ולעניין" ותוכניות מיוחדות לחגי ישראל, וכן ערך והגיש את "יומן מורשת" ברשת א' של קול ישראל.
שלומי גולדברג נמנה עם ראשוני המגישים בתחנות הרדיו האזוריות "רדיוס 100FM" ו "רדיו קול חי" ועם צוותי ההקמה שלהן.
בשנת 2005 הגה והחל לערוך ולהגיש את תוכנית הטלוויזיה "הבית היהודי" שמשודרת בכל מוצאי שבת בערוץ הראשון ועוסקת בנושאים יהודיים בארץ ובתפוצות.
בשנת 2006, בימי מלחמת לבנון השנייה, יזם גולדברג את שאלת רב (תוכנית טלוויזיה), שעוסקת בשאלות ובתשובות בסוגיות הלכתיות ובנושאים יהודיים בשיתוף הצופים ושבה הוא מארח את הרב דוד לאו.
מגיש לסירוגין את התוכנית "אור ראשון" בכאן ב, בתאגיד השידור הציבורי.
סרטים תיעודיים
בשנת 2013 הגיש את סדרת סרטי הזיכרון "מורה לחיים"- סיפורם של מורים שנפלו במערכות ישראל ובהם מאמן האתלטיקה עמיצור שפירא שנרצח בטבח י"א הספורטאים במינכן, המורה שלמה אומן- בנו של חתן פרס נובל פרופ' ישראל אומן, והד"ר יוסף האפרתי שהיה מרצה לספרות באוניברסיטת תל אביב.
שלומי גולדברג ביים והגיש את הסרטים התיעודיים "פעם היו כאן יהודים"- מסע אל יהדות סלובקיה ו"שיר שחלמתי..."- מסע אל יהדות צ'כיה, כתב והגיש את סדרת סרטי התעודה על בתי כנסת בירושלים- "אבנים של פעם" ו"מסע ירושלמי" וערך והפיק את סדרת 100 הפינות על מושגים ביהדות "יש לך מושג" עם הרב ישראל מאיר לאו.
פרסים
בשנים 2008 ו-2009 היה מועמד עם תוכניתו "הבית היהודי" בשלב הגמר של טקס פרסי האקדמיה לטלוויזיה ולקולנוע בקטגוריית תוכנית התרבות והפנאי הטובה ביותר.
בשנת 2010, קיבל שלומי גולדברג את פרס ההצטיינות היוקרתי של ארגון "בני ברית" על סקירת יהדות התפוצות בתקשורת הישראלית.
כתיבה
הוציא לאור ספר ילדים פופולרי "דן החזן הקטן".
סודאן במשחקים האולימפיים
סודאן משתתפת במשחקים האולימפיים מאז אולימפיאדת רומא (1960). היא נעדרה מאולימפיאדת טוקיו (1964) ולאחר מכן החרימה פעמיים את המשחקים: ב-1976 השתתפה בחרם האפריקאי על אולימפיאדת מונטריאול בעקבות סירובו של הוועד האולימפי הבינלאומי להשעות מהמשחקים את ניו זילנד, שנבחרת הרוגבי שלה קיימה משחק מול נבחרת דרום אפריקה בעת משטר האפרטהייד שהיה נהוג בה, וב-1980 הצטרפה לחרם שהובילה ארצות הברית על אולימפיאדת מוסקבה בעקבות הפלישה הסובייטית לאפגניסטן. מאז 1984 השתתפה סודאן בכל המשחקים. היא מעולם לא השתתפה באולימפיאדת חורף.
בראשית דרכה של סודאן במשחקים לא הגיעו הספורטאים הסודאנים להישגים גבוהים. ההישג המשמעותי הראשון היה באולימפיאדת לוס אנג'לס (1984), כשהאתלט אחמד מוסא ג'ודה סיים במקום העשירי בריצת 10000 מטר. באולימפיאדת אתונה (2004) העפילו שני אתלטים סודאנים לשלבי הגמר: ימילה אלדמה, ספורטאית קובנית שקיבלה אזרחות סודאנית לפני המשחקים, סיימה במקום החמישי בקפיצה משולשת, ואילו איסמעיל אחמד איסמעיל סיים במקום השמיני בריצת 800 מטר. באולימפיאדת בייג'ינג (2008) שיפר איסמעיל את הישגו וזכה במדליית כסף, המדליה האולימפית הראשונה (והיחידה עד כה) בה זכה ספורטאי סודאני. באולימפיאדת לונדון (2012) לא הצליח איסמעיל להעפיל לשלב הגמר, אך אבובאקר קאקי עשה זאת, וסיים במקום השביעי.
לפי אולימפיאדה
באולימפיאדות הקיץ:
לפי ענף
בענפי הקיץ:
Whistle (שיר של בלאקפינק)
Whistle (בעברית: לִשְׁרוֹק או שְׁרִיקָה) הוא סינגל שהוקלט על ידי להקת בנות הקיי-פופ הדרום קוריאנית בלאקפינק, מתוך הסינגל אלבום הראשון שלה, Square One. השיר יצא לאור ב-8 באוגוסט 2016, על ידי חברת התקליטים YG אנטרטיינמנט, כסינגל הראשון מתוך הסינגל אלבום.
השיר הגיע למקום השני במצעד שירי העולם הדיגיטליים.
רקע וכתיבה
השיר נכתב על ידי טדי פארק ובקו בום והופק על ידי טדי פארק ובום גם כן. פארק עבר עם בלאקפינק על להיטיה הגדולים ביותר, כדוגמת "Ddu-Du Ddu-Du" שיצא בשנת 2018, "Kill This Love" שיצא בשנת 2019, ו-"How You Like That" שיצא בשנת 2020.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-140 מיליון השמעות.
וידאו קליפ
הווידאו קליפ הרשמי של השיר פורסם ב-8 באוגוסט 2016, ביום צאתו כסינגל. בפחות מ-24 שעות, צבר הקליפ למעלה מ-2.9 מיליון צפיות, מה שהופך אותו לאחד מהקליפים הראשונים של הלהקה שהצליחו לעשות זאת. כמו כן, נחשב הקליפ לאחד מ-20 הקליפים הקוריאנים הנצפים ביותר בכל הזמנים.
נכון ליוני 2020, מונה הצפיות של הקליפ עומד על למעלה מ-505 מיליון צפיות.
מאורו איקרדי
מאורו עמנואל איקרדי ריוורו (בספרדית: Mauro Emanuel Icardi Rivero; נולד ב-19 בפברואר 1993 ברוסאריו שבארגנטינה) הוא כדורגלן ארגנטינאי המשחק בעמדת החלוץ בקבוצת פריז סן-ז'רמן.
ברצלונה
איקרדי הצטרף לקבוצה הספרדית בתחילת עונת 2008/09 ונכלל בקבוצה עד גיל 17. הוא התקדם לקבוצה עד גיל 19, ואחר כך הצטרף לסמפדוריה בהשאלה בינואר 2011.
סמפדוריה
ב-12 במאי 2012 הבקיע איקרדי את שער הבכורה שלו במדי סמפדוריה.
ב-6 בינואר 2013 הבקיע צמד נגד יובנטוס האיטלקית. ב-27 בינואר 2013 הבקיע רביעייה נגד פסקארה.
אינטר
לקראת עונת 2013/2014 עבר לאינטר מילאנו. בספטמבר 2014 ניצחה אינטר את ססואולו 7:0, כשאיקרדי מבקיע שלושער. עד פברואר 2015 הבקיע 13 שערים. ב-7 באוקטובר 2016 האריך את החוזה שלו במועדון עד ל-2021,סעיף שחרורו יעמוד על 110 מיליון יורו. בעונת 2015 - 2014 כבש איקרדי 22 שערי ליגה, וסיים כמלך שערי הליגה האיטלקית יחד עם לוקה טוני.
לפני תחילת עונת 2016 - 2015 מונה איקארדי לקפטן אינטר במקומו של אנדראה ראנוקיה.
ב-18 במרץ 2017 כבש איקרדי את שערו ה-100 בסרייה א', תוך שהוא מבקיע רביעייה בניצחון 0–5 של קבוצתו על סמפדוריה.
ב-13 בפברואר 2019, עקב סרובו של איקרדי לחתום על הארכת חוזה בקבוצה, הודיעה אינטר על הדחתו מתפקידו כקפטן, שהועבר לשוער הקבוצה סמיר הנדנוביץ'.
פריז סן-ז'רמן
ב-2 בספטמבר 2019 הושאל איקרדי לפריז סן-ז'רמן לעונה אחת. ב-31 במאי 2020 פריז סן ז'רמן הודיעה כי היא מממשת את אופציית הרכישה בסך 58 מיליון אירו על איקרדי, שחתם על חוזה במועדון עד 2024.
סיאט טראקו
סיאט טראקו (באנגלית: SEAT Tarraco) היא מכונית קומפקטית במרכב קרוסאובר בעלת שבעה מקומות ישיבה, שמיוצרת על ידי סיאט משנת 2018. היא נחשפה בספטמבר 2018 והוצגה בתערוכת הרכב של פריז באוקטובר 2018 והגיעה לישראל בגרסה היברידית בלבד ביולי 2021.
שם
שמה של המכונית מגיע משמה הקדום של העיר טרגונה שבמחוז קטלוניה שבספרד. בחירת השם נעשתה ברשת על ידי גולשים. מתוך 133,332 הצעות של גולשים, סיאט בחרה 10,130 שמות שמתוכם עלו לגמר 4 שמות, 146,000 גולשים השתתפו בסקר הסופי ו-51,903 גולשים בחרו בשם טראקו על פני אווילה.
מפרט טכני
היא משווקת עם חמישה מנועים.
מנועי בנזין
טראקו 1.5: מנוע בנזין בנפח 1.5 ליטר טורבו המספק כ-150 כ"ס בין 5,000 ל-6,000 סל"ד ומומנט מרבי של 25.5 קג"מ בין 1,500 ל-3,000 סל"ד. תיבת הילוכים ידנית בעלת שישה הילוכים או תיבת הילוכים אוטומטית בעלת שבעה הילוכים. התאוצה מ-0 ל-100 קמ"ש אורכת 9.7 שניות או 9.5 שניות (בתבה האוטומטית) והמהירות המרבית עומדת על 201 קמ"ש או 195 (בתבה האוטומטית). צריכת הדלק המשולבת עומדת על 13.7 ק"מ לליטר או 14 ק"מ לליטר (בתבה האוטומטית).
טראקו 4Drive : מנוע בנזין בנפח 2.0 ליטר טורבו המספק כ-245 כ"ס בין 5,250 ל-6,500 סל"ד ומומנט מרבי של 37.7 קג"מ בין 1,600 ל-4,300 סל"ד. תיבת הילוכים אוטומטית בעלת שבעה הילוכים. התאוצה מ-0 ל-100 קמ"ש אורכת 6.2 שניות והמהירות המרבית עומדת על 228 קמ"ש. צריכת הדלק המשולבת עומדת על בין 10.8 ל-11.9 ק"מ לליטר.
מנועי דיזל
טראקו 2.0: מנוע דיזל 2.0 ליטר טורבו המספק כ-150 כ"ס בין 3,500 ל-4,000 סל"ד ומומנט מרבי של 34.6 קג"מ בין 1,750 ל-3,000 סל"ד. תיבת הילוכים ידנית בעלת שישה הילוכים או תיבת הילוכים אוטומטית בעלת שבעה הילוכים. התאוצה מ-0 ל-100 קמ"ש אורכת 9.8 שניות והמהירות המרבית עומדת על 198 קמ"ש. צריכת הדלק המשולבת עומדת על 17.5 ק"מ לליטר.
טראקו 2.0: מנוע דיזל 2.0 ליטר טורבו המספק כ-190 כ"ס בין 3,500 ל-4,000 סל"ד ומומנט מרבי של 40.8 קג"מ בין 1,750 ל-3,50 סל"ד. תיבת הילוכים אוטומטית בעלת שבעה הילוכים. התאוצה מ-0 ל-100 קמ"ש אורכת 8.0 שניות והמהירות המרבית עומדת על 210 קמ"ש. צריכת הדלק המשולבת עומדת על 14.3 ק"מ לליטר.
סיאט טראקו PHEV
הסיאט טראקו PHEV (היברידי פלאג-אין) היא הגרסה היברידית לגרסה הבסיסית שהוצגה באוגוסט 2019 ומשווקת עם חמישה מקומות בלבד, היא כוללת מערכת הנעה היברידית המשלבת בין מנוע בנזין בנפח 1.4 ליטר טורבו המספק כ-150 כ"ס עם מנוע חשמלי המספק כ-115 כ"ס יחד הם מספקים 245 כ"ס ומומנט מרבי של 40.8 קג"מ. סוללת ליתיום יון בקיבולת 13 קוט"ש המאפשרת טווח נסיעה חשמלי של 50 ק"מ. התאוצה מ-0 ל-100 קמ"ש אורכת 7.4 שניות והמהירות המרבית עומדת על 217 קמ"ש. טעינת הסוללה משקע ביתי אורכת 3 שעות ו-40 דקות.
מכירות
להלן נתוני המכירות באירופה.
רודולף
{{פירושונים| שם משפחה: אחר:
ראו גם
}}
גרמניה באירוויזיון 1958
גרמניה באירוויזיון 1958 השתתפה עם השיר "Für zwei Groschen Musik", שבוצע על ידי הזמרת הגרמנייה, מרגוט הילשר. זו הייתה ההופעה השנייה ברציפות של הילשר באירוויזיון.
לפני האירוויזיון
ב-6 בפברואר 1958, נערך הקדם הגרמני לאירוויזיון 1958 בהנחיית אנאיד איפליקג'ן וקורט א' יונג. בקדם השתתפו 12 שירים ומתוכם נבחר הזוכה על ידי חבר המושבעים. שמות השירים לא נחשפו עד היום, פרט לשיר הזוכה ולשיר "Die Braut der sieben Meere" של לאלה אנדרסן.
באירוויזיון
ב-12 במרץ 1958, הילשר ביצעה את השיר על בימת האירוויזיון. הילשר בוצה שמינית בסדר ההופעות, לפני אוסטריה ואחרי בלגיה. בסיום ההצבעה, גרמניה זכתה השביעי עם חמש נקודות.
תוליום
תוליום (באנגלית: Thulium) הוא יסוד כימי מסדרת הלנתנידים שסמלו הכימי Tm ומספרו האטומי 69. הוא נמנה עם משפחת היסודות הנדירים, אם כי למעשה הוא אינו נדיר, אלא מפוזר בדלילות ולכן יקר להפקה.
תכונות
תוליום הוא מתכת רכה (ניתן לחותכה עם סכין), אפורה-כסופה, גמישה ועמידה בצורה סבירה בפני קורוזיה באוויר יבש. המתכת הנדירה ביותר מסדרת הלנתנידים.
שימושים
בעבר שימש תוליום בייצור לייזרים, אך בעקבות מחירו הגבוה נזנח לטובת חומרים זולים יותר. שימושים נוספים:
היסטוריה
התוליום זוהה בשוודיה ב־1879 על ידי הכימאי השוודי פר תאודור קלב (Per Teodor Cleve) כשחקר זיהומים בתחמוצות של מתכות נדירות. תיאודור הסיר את כל הזיהומים שהצליח מתחמוצת ארביום (Er2O3) ובכך הפיק שני חומרים חדשים: האחד חום והשני ירוק. מאוחר יותר התגלה שהחומר החום הוא תחמוצת הולמיום והחומר הירוק הוא תחמוצת תוליום. פר תיאודור קרא למתכת על-שם תולה, שם מיתולוגי לסקנדינביה.
צורה בטבע
תוליום לא מופיע בטבע לעולם בצורתו החופשית, אך נמצא בכמויות קטנות במינרלים יחד עם לנתנידים אחרים. תוליום מופק בעיקר ממונזיט (0.007% בקירוב) בחילוף יונים. ניתן לבודד תוליום מתכתי באמצעות תגובה בין תחמוצתו ללנתן מתכתי או באמצעות תגובה עם סידן. אף תרכובת תוליום אינה חשובה מבחינה מסחרית.
אמצעי זהירות
כלנתנידים אחרים, לתוליום רעילות נמוכה. אבק תוליום מתכתי עלול להתלקח ומצריך טיפול בהתאם.
אמברוז
{{פירושונים|
ראו גם
}}
שלום בכ'אש
ר' שלום בכ'אש (Shalom Bekache; 1848 – 1927) היה סופר, עיתונאי, מתרגם ומדפיס שדגל ברעיונות ההשכלה. נולד למשפחה ממוצא יהודי-בגדאדי בהודו אך חי ופעל באלג'יר מרבית חייו.
קורות חיים
שלום בכ'אש נולד במומבאי בשנת 1848, בן לקהילה היהודית-בגדאדית בעיר. אביו, יצחק רפאל בכ'אש, היגר מבגדאד למומבאי במחצית הראשונה של המאה ה-19.
בהקדמה לספר הראשון שפרסם, "מבשר טוב" (ליוורנו, 1885), ציין כי ילדותו בקהילה היהודית-בגדאדית במומבאי היא שעוררה בו את רעיונות ההשכלה ושם הבין את יתרונות החינוך המודרני, בראותו נערות ונשים הקוראות בעברית כמו גברים, וסוחרים אמידים המשקיעים כספם בהקמת בתי ספר פרטיים.
בצעירותו עזב בכ'אש את הודו ונסע לארץ ישראל. בצפת קיבל חינוך רבני והוסמך לרב. לאחר כהונה קצרה כרב בעכו נסע לאלג'יריה בשנת 1878 ושם התחתן. בארבע שנותיו הראשונות באלג'יריה כיהן כרב של קהילה יהודית קטנה בעיירה תניית אלחאד, ולאחר מכן, עד שנת 1922, כיהן כרב בבית כנסת באלג'יר.
בכ'אש כתב בקביעות מאמרים לעיתונים העבריים המליץ, המגיד והצפירה. ספרו הראשון, "מבשר טוב", היה אוסף של סיפורים קצרים ומעשיות בערבית יהודית אודות היהודים בימי הביניים. הספר הודפס בליוורנו (איטליה) בשנת 1885, והיה אחד הספרים הראשונים שהודפסו בבתי הדפוס היהודיים בליוורנו שלא השתייכו לסוגה הרבנית. הספר זכה להצלחה בקרב יהודי אלג'יריה ועודד את בכ'אש לייסד כתב עת חודשי בשם "אור הלבנה" במטרה להפיץ את רעיונות ההשכלה. כתב העת כלל פרסומים רבים אודות תרבויות שונות ועמים זרים, בהם עמי המזרח הרחוק (הודו וסין) בו נולד. לאחר ארבעת גיליונותיו הראשונים של "אור הלבנה" והדפסה של ספר פיוטים קטן, החליט בכ'אש לייסד בית דפוס באלג'יר. בשנת 1887 עלה בידו להקים את בית הדפוס ביחד עם שני שותפים.
לאורך השנים 1887–1896 הוציא לאור כ-21 ספרים; כשלושה מהספרים השתייכו לסוגה מסורתית (ספרי פיוטים ואתיקה) וכל השאר היו באוריינטציה מודרנית - קובצי סיפורים קצרים וספרים העוסקים בנושאים כגון היסטוריה יהודית ומדע. חלק מספריו היו גם תרגומים מהספרות העברית החדשה. כך למשל בסביבות שנת תר"ן (1890) פרסם בכ'אש את ספרו "אתמאר פעל אלכיר", תרגום לערבית יהודית של הספר "צדיק ונשגב" לנחום סוקולוב שפורסם שנים אחדות קודם לכן בעברית, שבעצמו היה תרגום מגרמנית של ספר מאת הרב הרפורמי לודוויג פיליפסון. כמה מספריו המקוריים והמתורגמים של בכ'אש זכו לפופולריות גדולה בקרב הקהילות היהודיות בצפון אפריקה, וכמה מהם יצאו לאור במהדורות חדשות בתוניסיה בדפוס מכלוף נג'אר גם עשורים אחדים לאחר מהדורתם הראשונה.
בכ'אש פרסם ספר אחד בעברית, מסה פילוסופית בשם "ניצחון האור על החשך: או, ויכוח הפרושים עם הצדוקים". מלבד ספר זה, כל פרסומיו של בכ'אש היו בערבית יהודית, השפה המדוברת בקרב יהודי אלג'יריה (שבתקופה זו החלה לפנות את מקומה לצרפתית). כך יכל להגיע ולהפיץ את רעיונות ההשכלה והידע המודרני לכלל שכבות הקהילה יהודית, שעד אותה עת קיבלו ברובם חינוך יהודי-מסורתי בלבד. בכתביו השונים קרא להדגיש את לימודי העברית ולהקים הנהגה יהודית לאומית ליהודי אלג'יריה.
בכ'אש נפטר באלג'יר בשנת 1927. הוא מוזכר ביחד עם אישים כגון יצחק מרעלי (1952–1867) ויעקב סופר כאחד מחלוצי המשכילים באלג'יריה.